stanford-oval/wikipedia huggingface dataset:
זהות ונדרמונד
הוכחה > באינדוקציה

{\begin{alignedat}{1}\sum _{j\,=\,0}^{k}{\binom {m}{j}}{\binom {n}{k-j}}&=\sum _{j\,=\,0}^{k}{\frac {k-j}{k}}{\binom {m}{j}}{\binom {n}{k-j}}+\sum _{j\,=\,0}^{k}{\frac {j}{k}}{\binom {m}{j}}{\binom {n}{k-j}}\\&=\sum _{j\,=\,0}^{k-1}{\frac {n-k+j+1}{k}}{\binom {m}{j}}{\binom {n}{k-j-1}}+\sum _{j\,=\,1}^{k}{\frac {m-j+1}{k}}{\binom {m}{j-1}}{\binom {n}{k-j}}\\&=\sum _{j\,=\,0}^{k-1}{\frac {n-k+j+1}{k}}{\binom {m}{j}}{\binom {n}{k-j-1}}+\sum _{j\,=\,0}^{k-1}{\frac {m-j}{k}}{\binom {m}{j}}{\binom {n}{k-j-1}}\\&=\sum _{j\,=\,0}^{k-1}{\frac {m+n-k+1}{k}}{\binom {m}{j}}{\binom {n}{k-j-1}}\\&={\frac {m+n-k+1}{k}}\sum _{j\,=\,0}^{k-1}{\binom {m}{j}}{\binom {n}{k-j-1}}\\&={\frac {m+n-k+1}{k}}{\binom {n+m}{k-1}}\\&={\frac {(m+n-k+1)(m+n)!}{k(k-1)!(m+n-k+1)!}}\\&={\frac {(m+n)!}{k!(m+n-k)!}}={\binom {m+n}{k}}\end{alignedat}}
ויקיפדיה הגליסית

| --- | --- |


 סוג:  אנציקלופדיית אינטרנט חופשית
 הקמה:  8 במרץ 2003 
 בעלות:  קרן ויקימדיה 
 שפה:  גליסית 
 הרשמה:  לא חובה
 ערכים:  217,966
 https://gl.wikipedia.org/ 
 הסטטיסטיקה של ויקיפדיה הגליסית
  סטטיסטיקת צפיות של ויקיפדיה הגליסית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הגליסית (גליסית: Wikipedia en galego; מכונה גם Galipedia), היא הגרסה בשפה הגליסית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
ויקיפדיה הגליסית החלה לפעול ב-8 במרץ 2003. ב-4 במרץ 2013, ארבעה ימים בטרם יום השנה העשירי להיווצרותה, נכתב בוויקיפדיה הגליסית הערך ה-10,000.
נכון לחודש דצמבר 2017, ויקיפדיה הגליסית כוללת כ-143,000 ערכים.
היסטוריה

ויקיפדיה הגליסית נוצרה ב-8 במרץ 2003. ILVI, המשתמש הראשון, פתח שם משתמש באותו יום, כאשר לאחר ארבעה ימים נכתב גם הערך הראשון. חודשים מאוחר יותר, המשתמש Agremon נרשם, והפך למפעיל המערכת הראשון בוויקיפדיה הגליסית.
מאפיינים

בדומה לשאר הוויקיפדיות, ויקיפדיה הגליסית היא אנציקלופדיה כללית, הכוללת מגוון רחב של נושאים. עם זאת, ערכים רבים בוויקיפדיה הגליסית מתמקדים במאפיינים מקומיים הקשורים לתרבות, ההיסטוריה והמורשת הגליסית, כאשר בתחילת 2011, כמעט 30% מהערכים בוויקיפדיה הגליסית היו מקוטלגים בתוך הקטגוריה גליסיה, או באחת מתתי-הקטגוריות המקושרות אליה.
תמונות

בנוסף למגוון התמונות המצויות באתר ויקישיתוף, הפועל אף הוא במסגרת הפרויקטים של ויקימדיה, ויקיפדיה הגליסית עושה גם שימוש בתמונות מקומיות, כאשר נכון לשנת 2017, הועלו לוויקיפדיה הגליסית 9,645 קבצים שונים, ברובם המוחלט תמונות מקומיות.
בתחילת פברואר 2013, ויקיפדיה הגליסית עשתה שימוש ב-244,226 תמונות (לרבות שימוש חוזר), לא כולל סמלים, באנרים, וכו'.
עריכות

בשנת 2009, מספר העורכים הפעילים בוויקיפדיה הגליסית נע בין 260 ל-330, כאשר מתוכם, מרבית השינויים החודשיים נעשו לרוב על ידי קבוצה מצומצמת של בין 3-0 עורכים.
קצב יצירת הערכים הממוצע מאז היווסדות ויקיפדיה הגליסית ב-2003 עומד על כ-8,250 ערכים חדשים מדי שנה. עם זאת, בין השנים 2007 - 2010, הקצב עלה ל-11,400 ערכים חדשים, כאשר כ-35% מערכים אלו נוצרו על ידי עשרת העורכים הפעילים ביותר בוויקיפדיה.
ערכים מומלצים

בוויקיפדיה הגליסית קיימת רשימה של 44 ערכים באיכות גבוהה. הערך הראשון שזכה להגדרה זו היה Club Balconcesto Breogán, בחודש יוני 2010.
קהילת עורכי ויקיפדיה הגליסית

בוויקיפדיה הגליסית נוצרה עם הזמן קהילת עורכים עם מטרות משותפות. חברי הקהילה מקיימים קשר הן על גבי ויקיפדיה, והן באמצעות פלטפורמות חיצוניות כגון דפי פייסבוק וטוויטר.
ב-15 בינואר 2011 (יום השנה העשירי להיווסדות ויקיפדיה), התקיימו לראשונה שני מפגשי ויקיפדים פנים אל פנים בערים כולרדו וריבדאו.
בדומה למצב בוויקיפדיות נוספות, גם עורכי ויקיפדיה הגליסית הם ברובם המכריע גברים, כאשר לאורך השנים התקיימו מספר ניסיונות לאזן את הפער המגדרי, ולמשוך נשים נוספות לקחת חלק במיזם.
ורנר בוכהולץ

| --- | --- |

ורנר בוכהולץ, 1960
 לידה:  24 באוקטובר 1922 דטמולד, הרפובליקה הפדרלית של גרמניה 
 פטירה:  11 ביולי 2019 (בגיל 96) פוקיפסי, ארצות הברית 
 מקום מגורים:  פוקיפסי 
 פרסים והוקרה:  פרס חלוץ המחשב (1990) 
 
ורנר בוכהולץ (24 באוקטובר 1922 - 11 ביולי 2019) היה מדען מחשב גרמני-אמריקאי. ביוני 1956 טבע את המונח "בית" שמייצג יחידת מידע דיגיטלי. בשנת 1990 הוכר כחלוץ בתחום המחשבים על ידי IEEE.
ביוגרפיה > נעורים

ורנר בוכהולץ נולד ב-24 באוקטובר 1922 בדטמולד, גרמניה, לאלזה וליוליוס שהיה סוחר. בעקבות האנטישמיות הגוברת בדטמולד, ב-1936 עברה המשפחה לקלן. בשנת 1938 הצליח ורנר לעבור לאנגליה בקינדר-טרנספורט, שם למד בבית הספר, בעוד שאחיו קארל הלמוט היגר לארצות הברית.
בגלל איום הפלישה במאי 1940, הוחזק ורנר במעצר יחד עם סטודנטים פליטים אחרים על ידי הבריטים, ולאחר מכן נשלח לקנדה. בעזרת הקהילה היהודית בטורונטו, הוא שוחרר ב-1941. באותה השנה החל בוכהולץ החל ללמוד הנדסת חשמל באוניברסיטת טורונטו, והשלים את הדוקטורט בהנדסת חשמל בארצות הברית במכון הטכנולוגי של קליפורניה.
בשנת 1954 קיבל בוכהולץ אזרחות אמריקאית.
אביו יוליוס נספה ב-1942 ואמו אלזה נספתה ב-1944 במחנה ריכוז בליצמנשטדט (לודז' של היום).
ביוגרפיה > קריירה

בשנת 1949 הצטרף וורנר בוכהולץ ל-IBM, והיה חבר בצוות שתכנן את IBM 701 (אנ'), מחשב העל הראשון של IBM שהיה מבוסס על טרנזיסטורים. מאוחר יותר עבר לצוות שתכנן את IBM 7030 Stretch (אנ'). עבודתו כללה קביעת סטנדרט בתחום קידוד תווים במערכות מחשוב. ב-1956 טבע את המונח "בית", המייצג את כמות הנתונים הקטנה ביותר שמחשב יכול לעבד.
בשנת 1962 פרסם ספר על פרויקט Stretch.
בשנת 1990 פרש לגמלאות. באותה השנה הוענק לו פרס חלוץ המחשב מטעם IEEE.
חיים אישיים

בוכהולץ עבד במשך 40 שנים ב-IBM בפוקיפסי, ניו יורק, שם השתתף בפיתוח המחשב. אשתו אנה נפטרה ב-2007 ובנם ג'ון ב-1975. בוכהולץ נפטר ביולי 2019 בגיל 96.
הערות שוליים

1 2 3 4  Bitte ein Byte! | HNF Blog, blog.hnf.de (בגרמנית)
1 2 3  Werner Buchholtz, Planning a Computer System, McGRAW-HILL Book Company, INC., 1962
1 2  "Werner Buchholz" (in German).
↑  Die erste IBM | HNF Blog, blog.hnf.de
↑  Werner Buchholz Obituary (1922 - 2019) - Poughkeepsie, NY - Poughkeepsie Journal, Legacy.com
| --- | --- |
בקרת זהויות :  dblp: 95/1148  ISNI: 0000 0000 8838 4344  LCCN: n80125295  SUDOC: 17503334X  S2AuthorId: 145383588  VIAF: 106970183   WorldCat (עם VIAF): 106970183
דיוויזיית השריון ה-20 (ארצות הברית)

| --- | --- |

תג הכתף של הדיוויזיה
 פרטים
 כינוי:  "המשחררים"
 מדינה:  ארצות הברית ארצות הברית
 שיוך:   צבא ארצות הברית
 סוג:  דיוויזיית שריון
 אירועים ותאריכים
 תקופת הפעילות:  1943–1946 (כ־3 שנים)
 מלחמות:  מלחמת העולם השנייה
 נתוני היחידה
 ציוד עיקרי:  טנקים
דיוויזיית השריון ה-20 הייתה דיוויזיית שריון של צבא ארצות הברית שלחמה במלחמת העולם השנייה. היא הופעלה ב-15 במרץ 1943 במחנה קמפבל בקנטקי.
לדיוויזיה לא היה שם רשמי למרות שהיא קישרה את עצמה לכינוי "שריונרים" בזמן האימונים במחנה קמפבל. לאחר הסמכה כדיוויזיה משחררת על ידי המרכז להיסטוריה צבאית של צבא ארצות הברית ב-28 באוקטובר 1988, והענקת תעודת שחרור על ידי המועצה להנצחת השואה של ארצות הברית, ותיקי הדיוויזיה אימצו את השם "משחררים".
היסטוריה

דיוויזיית השריון ה-20 יצאה מבוסטון ב-6 בפברואר והגיעה ללה האבר, צרפת, ב-19 בפברואר 1945. בהגיעה היא נשלחה לבושי להרכבה, הכנה והכשרה נוספת של חודש. לאחר מכן היא עברה דרך בלגיה ל-Langendernbach, גרמניה, ב-10 באפריל. לאחר ששקל את פירוק הדיוויזיה החדשה כדי לספק מחליפים לדוויזיות השריון הוותיקות תחת קבוצת הארמיות ה-12 שלו, גנרל עומר בראדלי, שלח את היחידה למרקטבריט, שם צורפה הדיוויזיה לקורפוס השלישי ב-20 באפריל. שלושה ימים לאחר מכן, היא נותקה והוקצתה מחדש לקורפוס ה-15, הארמייה השביעית, בווירצבורג, גרמניה.
מצבה של הדיוויזיה כשהגיעה לחו"ל הושפע משינוי שחל לאחרונה במשימה העיקרית שלה. עד אוקטובר 1944, משימתה של דיוויזיית השריון ה-20 הייתה להכשיר חיילים ולהכשירם למשלוחים לחו"ל כתחליפי קרב ליחידות שריון. לצורך ביצוע משימה זו כללה החטיבה בכוחה מספר רב יוצא דופן של גברים אינטליגנטיים ומאומנים במיוחד, כולל סטודנטים מכמה מתוכניות ההכשרה המתקדמות של הצבא.
הדיוויזיה השתתפה בחציית הדנובה, ולאחר מכן השתתפה בשחרור מחנה הריכוז דכאו יחד עם הדיוויזיה ה-42 והדיוויזיה ה-45. במרדף אחר נסיגת כוחות גרמנים ומניעת חשש ממבצר לאומי גרמני בהרי האלפים האוסטריים, חצו גורמי דיוויזיית השריון ה-20 (בעיקר של פיקוד קרבי A) את נהר האין בווסרבורג ב-3 במאי, נכנסו לטראונשטיין ב-4 במאי ונכנסו לזלצבורג בעת שקיבלה הדיוויזיה את ההודעה שפעולות האיבה ייפסקו באירופה.
לאחר יום VE, הדיוויזיה ביצעה את תפקידי חיל הכיבוש, וחזרה לארצות הברית באוגוסט 1945, תוך שהיא מיועדת להשתתפות בפלישה שתוכננה אז ליפן. הדיוויזיה נשלחה למחנה קוק, קליפורניה, לאימון תקיפה אמפיבי, אך לאחר הטלת פצצות האטום וכניעת יפן, הושבתה היחידה ב-2 באפריל 1946 במחנה הוד בטקסס.
הערות שוליים

↑  Nickname information taken from 18 March 1944 issue of the Camp Campbell Newspaper, Retreat to Taps.)
↑  20th Armored Division in World War II, 1993 Edition, Walsworth Publishing Company, Inc.
↑  Major General Orlando Ward, Life of a Leader, Russel A. Gugler, Red Anvil Press, 2009
| ארצות הברית דיוויזיות צבא ארצות הברית  |
| --- | --- | --- |
| דיוויזיות מוטסות | 11 • 13 • 17 • 80 • 82 • 101 • 108 |  |
| דיוויזיות שריון | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 16 • 19 • 20 • 22 • 25 • 27 • 30 • 40 • 48 • 49 • 50 |  |
| דיוויזיות פרשים | 1 • 2 • 3 • 15 • 21 • 22 • 23 • 24 • 61 • 62 • 63 • 64 • 65 • 66 |  |
| דיוויזיות רגלים | 1 • 2 • 3 • 4 • 5 • 6 • 7 • 8 • 9 • 11 • 12 • 13 • 17 • 19 • 23 (אמריקל) • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 37 • 38 • 39 • 40 • 41 • 42 • 43 • 44 • 45 • 46 • 47 • 48 • 49 • 51 • 63 • 65 • 66 • 69 • 70 • 71 • 75 • 76 • 77 • 78 • 79 • 80 • 81 • 83 • 84 • 85 • 86 • 87 • 88 • 89 • 90 • 91 • 92 • 93 • 94 • 95 • 96 • 97 • 98 • 99 • 100 • 102 • 103 • 104 • 106 • 108 • הוואי • תעלת פנמה • הפיליפינים |  |
| דיוויזיות הרריות | 10  |  |
נמל התעופה אינסברוק

נמל התעופה אינסברוק הוא שדה תעופה בין-לאומי, הממוקם בעיר אינסברוק, בירת מדינת טירול שבאוסטריה. עקב מיקומו בעמק בלב רכס הרי האלפים הוא ידוע בנוף המרהיב הנשקף סביבו ובקשיי הטיסה אליו וממנו.
נמל התעופה

נמל התעופה נפתח ב-1925. הוא שוכן בפאתיה המערביים של אינסברוק, על גדת הנהר אין, בגובה של 581 מטר מעל פני הים.
בנמל נמצאים טרמינל נוסעים אחד ללא גשרי עלייה למטוס, רחבות חנייה אחדות ומסלול טיסה בודד באורך של 2,000 מטר. מסלולי ההסעה בו קצרים ומצריכים את המטוסים שפניהם להמראה לנסוע על חלק ממסלול הטיסה עד סופו ולהסתובב שם לקראת ההמראה. הנמל מסוגל לקלוט מטוסי נוסעים עד לגודל של בואינג 767.
ההרים המקיפים את הנמל ומשטר הרוחות ביניהם יוצרים קשיים משמעותיים בגישה אל הנמל ובהמראה ממנו. עקב כך הוא מוגדר כנמל תעופה בקטגוריה C וטייסים נדרשים לעבור הכשרה מיוחדת לקראת הפעולה בו. כמו כן דגמי המטוסים המורשים לפעול בנמל הוא מוגבל. בשנת 1972 התרסק מטוס מנהלים שווייצרי שהגיע מבריטניה במהלך גישה לנחיתה בנמל ושני יושביו נספו.
גישת כלי טיס אל מסלול הטיסה בנמל ממזרח כרוכה במעבר בגובה נמוך מעל מרכזה של אינסברוק.
הטרמינל בנמל נחנך לקראת אולימפיאדת החורף 1964 שנערכה באינסברוק. בשנת 2017 הוכרז על כוונה להחליפו בטרמינל חדש ומודרני.
פעילות

כ-15 חברות תעופה פועלות בנמל. פועלים אליו וממנו קווי טיסה קבועים אל בירת אוסטריה וינה ולגרמניה, בריטניה והולנד. בנוסף נערכות אליו טיסות עונתיות רבות מהמדינות שנזכרו וכן מפינלנד, שוודיה, דנמרק, בלגיה, לוקסמבורג, איטליה, יוון, ספרד וישראל. בחודשי החורף מתגברת הפעילות בנמל לרגל בואם של תיירים רבים המבקשים לעסוק בספורט חורף באזור.
מספר הנוסעים העוברים בנמל נמצא בעלייה עקבית מאז 2005 ובשנת 2019 הגיע לשיא שנתי של 1,144,471. לאחר מכן צנח מספר הנוסעים עקב מגפת הקורונה.
הערות שוליים

↑  מקור: אתר Aviation Safety Network.
| --- | --- |
בקרת זהויות :  GND: 4809844-9  VIAF: 244312070   WorldCat (עם VIAF): 244312070
רות וולף

| --- | --- |
אין תמונה חופשית
 לידה:  1952 (בת 73 בערך)
 מדינה:  ישראל ישראל
 עיסוק:  סופרת   משוררת   חוקרת
 שפות היצירה:  עברית
 מספר צאצאים:  3
 
רות וולף (נולדה בשנת 1952) היא סופרת ומשוררת ישראלית. ד"ר ומרצה במחלקה למדעי חברה ובריאות באוניברסיטת בר-אילן.
רות וולף היא יועצת חינוכית במקצועה, שפרסמה עד כה מספר ספרי ילדים ונוער בהוצאות שונות. כותבת ביקורות ספרותיות ומאמרים אקדמיים בכתבי עת שונים בנושאי ספרות, כמו התפתחות אישית וחברתית של ילדים, פתרון לבעיות משפחתיות של ילדים, התמודדות עם קשיים בגיל ההתבגרות, וכו'.
ביוגרפיה

רות וולף בוגרת תואר שני בחינוך מאוניברסיטת בר-אילן בשנת 1989, מנחה התיזה (יעילותה של התערבות מכוונת בשיטת העשרה אינסטרומנטלית לשינוי סגנונות קוגניטיביים) היה פרופסור יעקב רנד. בשנת 1998 קיבלה תואר דוקטור בקרימינולוגיה מאוניברסיטת בר-אילן,  מנחה הדוקטורט (פסיכודינמיקה יומיומית של האשמה כאבן בוחן להגדרה פונקציונלית של טרור) היה פרופסור יובל וולף.
חברה באגודת הסופרות והסופרים העבריים.
חיים אישיים

נשואה ליוסי, אמא לאורית וולף, ישי ואיתן וסבתא לנכדים.
ספריה

ברח לי פיפי (פתח תקווה: לילך, 1993)
סבא שלי, פפי מת (פתח תקווה: לילך, 1993)
אני עולה לכתה א' (תל אביב: עמיחי, 1994)
אבא ואמא ברגז (תל אביב: ש. זימזון, 1995)
אריק מלך החיות (קריית גת: דני ספרים, 1995)
הטבע של חיי (מבשרת ציון: הלל, תשס"ב)
לראות חלומות במשקפים (תל אביב: תמוז, 2003)
שולחת לך פרחי יסמין (תל אביב: תמוז, 2005)
אתיקה טובה לעסקים (ירושלים: ר.מס, 2008)
Wolf, R., Issa, T., & Thiel, M. (eds.). (2015). Empowering Organizations through Corporate Social Responsibility. IGI Global, University of Pennsylvania
Wolf, R., & Issa, T. (eds.). (2015). International Business Ethics and Growth Opportunities. IGI Global, University of Pennsylvania.
רקמה (רמת גן: חדרים, 2022)
נהימת הים המכושף (אוריון, 2023)
פרסומים > פרקים בספרים

Wolf, R. (2018) Fighting Against Poverty through Giving and Entrepreneurship. In W. L. Filho (ed.) Encyclopedia of the UN Sustainable Development Goals. Good Health and Well Being, Springer (accepted).
Wolf, R. & Thiel, M. (2018). Advancing Global Business Ethics in China: Reducing Poverty Through Human and Social Welfare. In Scott A. Hipsher (ed.), Examining the Private Sector's Role in Wealth Creation and Poverty Reduction, IGI Global Publication: Pennsylvania, 67-84.
Wolf, R & Thiel, M. (2017). CSR in China: The Road to New Sustainable Business Models. In J., Dima. (ed.), Comparative Perspectives on Global Corporate Social Responsibility, Advances in Business Strategy and Competitive Advantage Book Series, IGI Publication: Pennsylvania.
Wolf, R. & Thiel, M. (2017) Fighting on behalf of human rights: Advancing responsible management and global business ethics in China. Examining the Private Sector's Role in Wealth Creation and Poverty Reduction, IGI Publication, Pennsylvania.
Wolf, R. (2015). Corporate Social Responsibility – Contribution to All . In: R. Wolf, T. Issa, & M. Thiel (eds.) Empowering Organizations through Corporate Social Responsibility. IGI Global, Pennsylvania .
Wolf, R. (2015).Corporate Social Responsibility in the West (U.S. and West Europe) vs. East (China). In: R. Wolf, & T. Issa (eds.) International Business Ethics and Growth Opportunities. IGI Global, Pennsylvania .
Wolf, R. (2015). Self-Awareness: A Way to Promote Ethical Management. In: R. Wolf, & T. Issa (eds. )(2015) International Business Ethics and Growth Opportunities. IGI Global, Pennsylvania.
Wolf, R. (2012). Comics as a powerful tool of teaching method for ethical and social learning in school. In: A. Ziv & A. Sover, (eds.) . The importance of not being serious. Jerusalem: Carmel. (Heb)
Wolf, R. (2002). Finding a quasi-phenomenological definition of terror. Delinquency and Social Deviation: Theory and Application, (pp. 351-372). Ramat Gan: Bar-Ilan University Press. (Heb) (with Wolf Y.).
Wolf, R. (2002). Education of morality at a tender age under conditions of complex reality: Theoretical, empirical and practical aspects. In N. Maslovaty & Y. Iram (eds.), Values Education in Various Teaching Contexts (pp. 145-161). Tel-Aviv: Ramot – Tel-Aviv University. (Heb) (with Wolf, Y.)
Wolf, R. (2000). Moral education in school. In S. Raz (Ed.), The Zionist Religious Collection, (pp. 450-458). Jerusalem: Hapoel Hamizrachi. (Heb).
פרסומים > מאמרים

Wolf, R. & Thiel, M. (2018) Economic Growth in Africa through an Ethical Lens. Africology: The Journal of Pan African Studies, 12(1), 145-164.
Wolf, R. (2018) Fighting Against Poverty through Giving and Entrepreneurship. Encyclopedia of the UN Sustainable Development Goals. Partnerships for the Goals. UN Publications.
Wolf, R. (2014) The Adoption of Buddhism's Principles as a Means of Improving Physicians' Work With Terminally Ill Patients. Health Law, 33:49-60.
Wolf, R. (2014) Repentance, Prayer and Forgiveness During the High Holy Days as a Source for Man's Strength. Oreshet: A Journal of Jewish Studies, Society and Education V, 131-142.
Wolf, R. (2014). Escaping the "Physical Child Abuse" Patter- Therapeutic Intervention with Victims of Violence in the Family Using the Gestalt Method, Pediatrics & Therapeutics 4(1) 192-195.
Wolf, R. (2013). Ethical Issues in India and their Ramifications on Economic Development. Mustang Journal of Business and Ethics, 109 (6),
Wolf, R. (2013). Management and ethical relations in the work culture in Japan as compared to that of the West. Innovative Journal of Business and Management, 2 (5), 116-122
Wolf, R. (2013). The solution for achieving ethical economics: Strengthening the ethics of accountants. Indian Journal of Management, 6(8), 25-31.
Wolf, R. (2013). Various ethical perspectives when training students for business management. Mustang Journal of Business Ethics, 4, 106-111.
Wolf, R. (2013). Corporate Social Responsibility as a tool to increase Management, 6(3), 45-49.
Wolf, R. (2013). Comics as Learning Toll of Ethics in Organizations and Companies. Israeli Journal for Humor Research, 4, 46-56.
Wolf, R. (2012). Personal Feedback as a Tool for Good Management. Mustang Journal of Business and Ethics, 3, 113-122.
Wolf, R. (2011). How pediatricians can deal with children who have been sexually abused by family members. ISRN Pediatrics Journal .
Wolf, R. (2011). The Money Environment: Calculations Regarding Ecology and Preservation of the Green Environment. Roeh Haheshbon,, 25, 108-115.
Wolf, R. (2006). The doctor as a key figure in identification, diagnosis and initial assistance to child victims of sexual exploitation among family. Recovery, Ha’Refua,145, 587-591. (HEB)
Wolf, R. (2005), Using Logotherapy in school-based interventions with victims of sexual abuse. The International Forum for Logotherapy, 1-24.
Wolf, R. (2004). More solutions for the prevention of violence and delinquency among youth – guiding families whose behavior pattern is harmful to children. Ha’Nefesh, 17-18, 114-119. (HEB).
Wolf, R. (2004). Writing a ‘personal prayer’ as a tool for diagnosis and consultation. The Educational Consultant, 218-229. (HEB).
Wolf, R. & Wolf, Y. (2000). Israeli citizens perception of terrorism. Acta Criminologia, 13, 3, pp. 86-91.
Wolf, R. (1998). How school counselors can deal with children who have been sexually abused by family members. Journal of Counselor Education & Supervision, 7, pp. 1-28. (HEB).
Wolf, R. (1996). The intervention plan “instrumental enrichment” – evaluations concerning success in creating a change among adolescents. Dapim, 22, pp. 84-108. (HEB) .
הערות שוליים

↑  נהימת הים המכושף | צומת ספרים, באתר www.booknet.co.il
↑  רשימת חברים, באתר אגודת הסופרות והסופרים העבריים
↑  אתיקה טובה לעסקים, באתר kotar.cet.ac.il
↑  רות וולף, באתר אוניברסיטת בר אילן, ‏6 בדצמבר 2023
| --- | --- |
בקרת זהויות :  NLI: 987007270003705171  GND: 1066808368  ISNI: 0000 0000 7912 4815  LCCN: nr2002032242  NSK: 000669802  VIAF: 98309956   WorldCat (עם VIAF): 98309956
הרפתקאות אליס בארץ הפלאות (איורים)

ספרו של לואיס קרול, "הרפתקאות אליס בארץ הפלאות" משנת 1865, זכה לא רק לפרשנויות מילוליות, אלא גם לפרשנויות חזותיות רבות. הספר אויר על ידי אלפי מאיירים במהדורות שיצאו בשפה האנגלית ובמהדורות של תרגומיו לשפות זרות. קרול סבר שהאיור המלווה את הסיפור, איננו רק "קישוט" המגביר את המוטיבציה של הקורא הפוטנציאלי, אלא יש לו ערך כממחיש את הצדדים החזותיים של הסיפור וכמפרש עצמאי של הטקסט[דרוש מקור].
"מה טעם בספר אם אין בו תמונות או שיחות", כתב הרוורנד צ'ארלס לוטוויג' דודג'סון, הידוע בשמו הספרותי "לואיס קרול. זאת, בפתח כתב היד "הרפתקאות אליס מתחת לפני האדמה", גרסתו הראשונה של הספר "אליס בארץ הפלאות".
ג'ון טניאל ראה את תפקידו כמאייר בענווה. לא תמיד קיבל את דרישותיו של קרול, היה עצמאי בתפיסתו הציורית, אולם ראה את תפקידו כמלווה מסור ונאמן שצריך לספק את המימד החזותי הנחוץ לסיפור. הוא ראה בציוריו רק פרוש למציאות המסופרת בסיפור ובכך השיג את הסיפוק הראשוני של הקורא הילד. זהו כמדומה גם סוד הצלחתו .
איוריו של ארתור רקהאם הוסיפו לספר את הרובד הרומנטי, את ראיית הילדות כתקופת תום חלומי ויחד עם זה את ההתנגשות המאיימת בין חזון הילדות לבין העולם המעוות, המפחיד, של המבוגרים, כפי שהוא נשקף לנגד עיניו הנדהמות של הילד.
סלבדור דאלי הניח את קיומו של הרובד שנחשף בציוריו של רקהם, אולם הוא הרחיב את מעגלה של היצירה ומשך אותה אל תחום ההתנסות האישית שלו כאמן. התבגרותו של אמן היא הרגע בו הוא מסוגל ליצור יצירה מושלמת ואמיתית שהיא מעין התגלות מקודשת.
את אנתוני בראון מעסיק במיוחד רובד ה"נונסנס" הנוצר בחיינו, בגלל קוצר הדעת האנושי. הפער הקיים בין העולם האנושי המופנם של מחשבה ודמיון יוצר, לבין מציאות שבני אדם יוצרים למעשה, ובתוכה הם חיים ופועלים.
האיורים לאליס בארץ הפלאות

קרול כמחבר הסיפור, היה מודע היטב לרב רובדיותה של היצירה למשמעויות הרבות שהקורא יכול למצוא בה. הוא ידע שהילדים להם נועד הסיפור, ייהנו בעיקר מן העיוות הפרודי של שירי ילדים המוכרים, מן ההומור, האיגיון ומן הלעג לנימוסי החברה ודרכי החינוך המקובלות. אך הוא קיווה גם שהמבוגרים יגלו בספר רבדים נוספים, כגון:
הסטירה הפוליטית
הרובד הפסיכולוגי המתאר את סיפור המורכב של תהליך ההתבגרות וגיבוש הזהות
הרובד הפילוסופי המצביע על קוצר ידו של הגיון המתבטא בפילולוגיה ובמתמטיקה, להסביר את המציאות.
באיוריו המקוריים, שילב קרול, את הדמות הקונבנציונלית של הילדה בעולם של יצורים מוזרים, בעלי חלקי גוף רגילים וחלקים מוזרים ודמויות דמיוניות, ה"כמו צב" – עשויות מאיברים של צב וחפרפרת. הוא השתמש בתוך ציור אחד בקני מידה שונים לכל חלק מחלקיו. ציורים כאלה, שיער, ישעשעו את הילדים ויעוררו אולי מחשבה אצל המבוגרים.
קרול, הושפע ממורו לציור, סר ג'ון רסקין, שסבר שסגנון גרוטסקי מאפשר לאמן לגעת בנושאים שאינם ניתנים לטיפול קונבנציונלי. לדעתו של רסקין באמצעות המגוחך, האירוני, המוגזם והמופרז בכוונה, קל יותר לגעת, באמת עמוקה ואפילו במכאיב. האופי ההומוריסטי – הגרוטסקי של הטקסט ושל האיור, גורם לקורא להוריד את מתרסי הביקורת ומאתגר את החשיבה על המופשט, הנסתר וקיומי.
האיורים לאליס בארץ הפלאות > האיורים של לואיס קרול - 1864

הציורים של קרול, אינם בעלי ערך רב. חשיבותם גדולה בעיננו, רק מפני שהם מבטאים את רעיונותיו של קרול על דרכי ותפקידי האיור. דווקא היום, כאשר אמנים נוהגים לטעון, שהחשוב ביותר אינו ביצוע הציור, אלא "הרעיון החזותי", אנו חייבים להתייחס ל"רעיונותיו החזותיים" של הסופר – מאייר, אשר גיבש למען כמעט כל המאיירים שבאו אחריו, את הגישה הבסיסית לתפקיד הצד החזותי של ספרו.